Mynd sem Sævar Helgi Bragason tók af þvergöngu Merkúríuss í maí árið 2016 . Sævar Helgi Bragason Reikistjarnan Merkúríus gengur fyrir sólina frá jörðu séð í dag og verður þvergangan sjáanleg með sjónauka frá Íslandi þar sem veður leyfir . Næsta þverganga af þessu tagi verður ekki fyrr en eftir þrettán ár . Merkúríus færist fyrst inn á skífu sólarinnar klukkan 12:35 að íslenskum tíma og fer út af henni aftur klukkan 18:04 . Hægt er að fylgjast með þvergöngunni með sólarsjónauka þar sem sést til sólar og veður leyfir . Til þess að greina reikistjörnuna þegar hún gengur fyrir sólina þarf stjörnusjónauka með helst um fimmtíufalda stækkun . Algerlega nauðsynlegt er að nota sólarsíur til að forðast augnskaða og horfa aldrei beint í sólina . Nokkuð þungbúið er þó yfir landinu í dag og því verða aðstæður tæplega hentugar til að fylgjast með þvergöngunni . Síðast gekk Merkúríus fyrir sólina í maí árið 2016 en sú næsta verður árið 2032 . Merkúríus er innsta og jafnframt minnsta reikistjarnan í sólkerfinu okkar . Bergreikistjarnan er tæpir 4.900 kílómetrar að þvermáli , um 38% af þvermáli jarðar . Yfirborðið er alsett gígum og þykir helst minna á tunglið okkar . Evrópska geimfarið Bepi Colombo er væntanlegt til Merkúríusar í desember árið 2025 en því var skotið á loft í október í fyrra . Í dag gengur Merkúríus fyrir sólina frá Jörðu séð . Þvergangan hefst kl. 12:35 og lýkur 18:04 og sést því að hluta til frá Íslandi ( með sólarsjónauka ) , ef veður leyfir . Merkúríus gekk seinast fyrir sólu árið 2016 og tók ég þá þessa mynd . Næsta þverganga verður árið 2032 . pic.twitter.com / 0 by 7 uK 6 YWl Geimvísindastofnun Evrópu , ESA , í samvinnu með Geimvísindastofnun Japan , mun í nótt senda geimfar í langt ferðalag til Merkúr .